მარიამ მამადაშვილი

მარიამ მამადაშვილი (დ. 16 გერგობათუთა, 2005) — ქორთუ ბაღანა მაბირე. 2016 წანაშ 20 გერგობათუთას, მალტაშ ნანანოღა ვალეტას, თიქ ობაღანე ევროვიზია 2016-იშ გომორძგვილო გჷნირთჷ, სოდე თინა საქორთუოს წჷმარინუანდჷ ბირათ „მზეო“ (ბჟა, ჩხანა). 

მარიამი ოთხი წანაშე იბირს. გურაფულენდჷ „ბზიკებიშ სტუდიას“ დო ევგენი მიქელაძეშ ჯოხოდვალაშ ქართიშ ცენტრალურ სამუსიკე ოგურაფუს. 2015 წანაშე ოხორანს ააშ-ს დო გურაფულენს ბროდვეიშ მეთოდურ აკადემიას. 

ობაღანე ევროვიზიაშ ბირაშ რანწკით მა-14 კონკურსის მარიამქ 239 ქულა მიპალუ. მაჟირა აბანშა გიშართეს სომხეთიშ წჷმმარინაფალეფქ, 232 ქულათ, მასუმა აბანი იტალიაქ დიკუ, 209 ქულათ. 

საქორთუოქ ობაღანე ევროფესტივალიშ გომორძგვილო 2016 წანას მასუმაშა გჷნირთჷ დო ობაღანე ევროვიზიაშ გომორძგვილ ქიანეფს შქას რეკორდი დეინალუ. თეჯგურა შედეგი თე ბორჯიშა ნამჷთინ ქიანას ვაუღუ.Georgian Public Broadcaster

რესურსეფი ინტერნეტის
მარიამ მამადაშვილი ობაღანე ევროვიზიაშ ოფიციალურ საიტის
მარიამ მამადაშვილი eurovision-georgia-ს
მარიამ მამადაშვილი escpedia.info-ს

სქოლიო

კატეგორია:ქორთუ მობირეეფი
კატეგორია:ევროვიზიაშ ბაღანეფიშ ბირაშ კონკურსიშ მაკათურეფი